RML จ่อเปิดตัว “เดอะลอฟท์ ราชเทวี” มูลค่า 3.6 พันลบ. มั่นใจกระแสตอบรับดี
RML จ่อเปิดตัว “เดอะลอฟท์ ราชเทวี” มูลค่า 3.6 พันลบ. มั่นใจกระแสตอบรับดี
RML จ่อเปิดตัว “เดอะลอฟท์ ราชเทวี” มูลค่า 3.6 พันลบ. มั่นใจกระแสตอบรับดี
20 ก.พ. 2563

นายไลโอเนล ลี ประธานเจ้าหน้าที่บริหาร บริษัท ไรมอน แลนด์ จำกัด (มหาชน) หรือ RML ผู้นำการพัฒนาอสังหาริมทรัพย์ระดับลักซ์ชัวรี่ของประเทศไทย เปิดเผยว่า บริษัทเตรียมจัดงานเปิดตัว Sales Gallery คอนโด เดอะลอฟท์ ราชเทวี (The Lofts Ratchathewi) มูลค่าโครงการ 3,600 ล้านบาท อย่างเป็นทางการ ในวันที่ 22-23 ก.พ. 63 เพื่อมอบความพิเศษให้แก่ผู้ที่สนใจร่วมสัมผัสบรรยากาศเสมือนจริงของการอยู่อาศัย และเยี่ยมชมห้องตัวอย่างในโครงการเดอะลอฟท์ ราชเทวี หนึ่งในโครงการคุณภาพของ RML  ซึ่งภายหลังการเปิดตัว Sales Gallery ดังกล่าว คาดว่าจะได้รับกระแสตอบรับที่ดี เหมือนที่ผ่านมา
โดยเมื่อเดือนส.ค.62 บริษัทเปิดตัวโครงการคอนโดมิเนียมระดับลักซ์ชัวรี่ “เดอะลอฟท์ ราชเทวี” (The Lofts Ratchathewi) ได้ผลตอบรับจากลูกค้าและนักลงทุนเป็นอย่างดี จากการเปิดขายรอบ Presales ที่ผ่านมา ถือเป็นหนึ่งในกลยุทธ์เพื่อสำรวจตลาด กระตุ้นความต้องการซื้อของลูกค้าก่อนการเปิดตัว Sales Gallery ซึ่งมี ดีมานด์สูงมาจากชาวไทย (กรุงเทพฯ) และชาวต่างชาติ เพราะมีจุดเด่นด้านศักยภาพของทำเลที่อยู่ใจกลางพญาไท ตอบโจทย์ผู้อยู่อาศัย และเดินทางสะดวกใกล้รถไฟฟ้า
สำหรับ เดอะลอฟท์ ราชเทวี เป็นคอนโดมิเนียม High Rise Style Loft 33 ชั้น ที่ออกแบบห้องแบบฝ้าเพดานสูง 4.7 เมตร ทุกห้องออกแบบโดยใช้กระจกเต็มบาน เพื่อให้เปิดรับวิวได้เต็มที่ และมีการนำนวัตกรรม Dual Key แยกห้อง Studio พร้อมฟังก์ชันครบครัน บนทำเลใจกลางพญาไท และเป็นจุดเชื่อมต่อเส้นทางรถไฟฟ้าถึง 3 สถานี ที่ตั้งโครงการห่างจาก BTS สถานีราชเทวี 200 เมตร, ห่างจาก BTS สถานีพญาไทและรถไฟฟ้าเชื่อม ท่าอากาศยานสุวรรณภูมิ (Airport Rail Link) 300 เมตร และห่างเพียงไม่กี่ก้าวจากรถไฟฟ้ามหานคร MRT สถานีราชเทวี
สำหรับช่วงเปิดตัว Sales Gallery คอนโด เดอะลอฟท์ ราชเทวี พบข้อเสนอดีๆ กับโปรโมชั่น “Offer like never before” ราคาเริ่มต้นเพียง 6.8 ล้านบาท และลูกค้าที่ลงทะเบียนผ่านระบบออนไลน์ มีสิทธิ์รับส่วนลดสูงสุด 1.5 ล้านบาท (เงื่อนไขตามบริษัทกำหนด) ทั้งนี้ผู้ที่สนใจสามารถเริ่มเข้าชมห้องตัวอย่างได้ตั้งแต่วันที่ 22-23 ก.พ.63 เป็นต้นไป ณ สำนักงานขายโครงการ Sales Gallery ตึก Spring Tower ชั้น 9 หรือสอบถามรายละเอียดได้ที่ Call center 02 029 1888 หรือ www.raimonland.com
     